2022 m. žiemos olimpinės žaidynės

2022 m. žiemos olimpinės žaidynės, arba XXIV žiemos Olimpiada  – tarptautinės žiemos sporto žaidynės, organizuojamos Tarptautinio olimpinio komiteto (TOK), kurios vyko Pekine 2022 m. vasario 4–20 d.

2021 m. rugsėjo 30 d. buvo nuspręsta, kad šios olimpinės žaidynės vyks be užsienio šalių žiūrovų.

2012 m. spalio mėn. TOK paskelbė miesto-rengėjo kalendorių, kuriame numatyta kad siųsti paraiškas galima iki 2013 m. lapkričio 14 d. 2014 m. liepos mėn. TOK Vykdomasis komitetas peržiūrės visų miestų paraiškas ir išrinks kandidatus. 

Pekinas išrinktas 2015 m. liepos 31 d., 127-ojoje TOK sesijoje Kvala Lumpūre. Tai bus pirmosios žiemos olimpinės žaidynės Kinijoje.

Miesto rinkimai

Rinkimų kalendorius 
2012 m. spalio 3 d. TOK paskelbė 2022 m. žiemos olimpinių žaidynių miesto rinkimų kalendorių:
 2012 m. spalio 3 d. – TOK oficialiai paskelbė rinkimų procesą ir pakvietė NOK’us dalyvauti.
 2013 m. birželio 6 d. – TOK oficialiai pakvietė pretendentus iš NOK'ų ir paviešino 2022 m. miesto-pretendento klausimyną.
 2013 m. lapkričio 14 d. – paraiškų pateikimo galutinis terminas.
 2013 m. gruodžio 4-6 d. – paraiškas pateikusių miestų seminaras TOK būstinėje Lozanoje (Šveicarija).
 2014 m. liepos 8-9 d. – TOK Vykdomais komitetas atrenka kandidatus.
 2015 m. sausio mėn. – kandidatūros dokumentų ir garantijų pateikimas.
 2015 m. vasario-kovo mėn. – vertinimo komisijos vizitai miestuose-kandidatuose.
 2015 m. gegužės-birželio mėn. – vertinimo komisijos ataskaitos išleidimas.
 2015 m. liepos 31 d. – nugalėtoju paskelbiamas Pekinas 127-osios TOK sesijos Kvala Lumpūre metu.

Miestai kandidatai 
2013 m. lapkričio 15 d. TOK paskelbė 6 miestų-pretendentų sąrašą, kuris laikui bėgant sutrumpėjo iki 3 miestų. 2014 m. liepos 7 d. TOK paskelbė, jog visi trys likę miestai-pretendentai tampa miestais-kandidatais. TOK juos pateikia tokia tvarka:

Atšauktos paraiškos

Stokholmas, Švedija 
2013 m. lapkričio 11 d. Švedijos olimpinis komitetas pranešė, jog TOK-ui pateikė paraišką, tačiau 2014 m. sausio 17 d. Stokholmo kandidatūra atšaukta dėl politinės paramos trūkumo. Suplanuota, jog Orėje, kuri yra apie 610 km nuo Stokholmo, turėjo vykti 8 kalnų slidinėjimo rungtys. Stokholmas yra rengęs 1912 m. vasaros olimpines žaidynes, tačiau tai buvo pirmas kartas, kai Švedijos sostinė pretenduoja žiemos Olimpiadai.

Krokuva, Lenkija 
2013 m. lapkričio 7 d. Lenkijos olimpinis komitetas pranešė, jog kartu su centrinės Slovakijos kaimeliu Jasna TOK’ui pateikė paraišką organizuoti 2022 m. žiemos Olimpiadą. Jei kandidatūra būtų pasisekusi, tiek Lenkijai, tiek Slovakijai būtų buvęs pirmas kartas organizuojant olimpines žaidynes. Krokuva savo kandidatavimo klausimą iškėlė vietiniame referendume ir, sulaukus neigiamos reakcijos, kandidatūrą buvo atšaukta.

Lvovas, Ukraina 
2013 m. lapkričio 5 d. Ukrainos Nacionalinis olimpinis komitetas oficialiai pateikė Lvovo paraišką 2022 m. Olimpiadai organizuoti. 2014 m. birželio 30 d. TOK pranešė, „kad Lvovas susilauks dėmesio 2026 m., bet netęs savo kandidatūros 2022 m. Taip nuspręsta dėl dabartinių politinių ir ekonominių sąlygų Ukrainoje.“

Miestų-kandidatų arenų sąrašas

Olimpiados arenos ir sporto kompleksai

Sporto šakos 

Olimpinę programą sudarys 15 sporto šakų:

  Kalnų slidinėjimas (11)
  Biatlonas (11)
  Bobslėjus (4)
  Slidinėjimo lenktynės (12)

  Akmenslydis (3)
  Dailusis čiuožimas (5)
  Akrobatinis slidinėjimas (13)
  Ledo ritulys (2)

  Rogučių sportas (4)
  Šiaurės dvikovė (3)
  Greitasis čiuožimas trumpuoju taku (9)

  Skeletonas (2)
  Šuoliai su slidėmis (5)
  Snieglenčių sportas (11)
  Greitasis čiuožimas (14)

2018 m. liepą TOK patvirtino septynių naujų rungčių įtraukimą į programą: moterų ledrogių vienetai, big air akrobatinis slidinėjimas (vyrai ir moterys), mišrios akrobatinio slidinėjimo komandos, mišrios šuolių su slidėmis komandos, mišrios snieglenčių kroso komandos, šortreko mišri estafetė. Iš viso bus išdalinti 109 medalių komplektai.

Dalyvavusios šalys 
Saudo Arabija ir Haitis pirmą kartą debiutavo žiemos olimpinėse žaidynėse.

Medalių lentelė

Žaidynių boikotavimas 
2021 m. lapkričio 18 d. JAV prezidentas Joe Biden paskelbė apie svarstomą diplomatinį žaidynių boikotą.

Šalys paskelbusios diplomatinį boikotą:

Lietuva 

2021 m. lapkričio 19 d. 17-a valdančiajai koalicijai priklausančių Lietuvos Seimo narių kreipėsi į politikus, Tautinį olimpinį komitetą ir sportininkus, ragindami boikotuoti Pekine vyksiančias žiemos olimpines žaidynes.

2021 lapkričio 23 d. LTOK patvirtino, jog laikysis politinio neutralumo ir žaidynėse dalyvaus.

2021 m. gruodžio 3 d. Lietuva tapo pirmąja šalimi paskelbusia diplomatinį boikotą.

Transliavimas

Nuorodos 
Oficiali žaidynių svetainė

Šaltiniai